stanford-oval/wikipedia huggingface dataset:
פיקאצ'ו
מאפיינים חזותיים ושינויים לאורך השנים

פיקאצ'ו הוא פוקימון קטן בצבע צהוב מסוג חשמל וצורתו דומה לפיקה, יונק קטן מסדרת הארנבאים המזכיר עכבר במראהו. שמו הוא הלחמה של המילה היפנית לציוץ עכבר והצליל שמשמיעים ניצוצות חשמל ביפנית.
בסדרת הטלוויזיה, אש גיבור הסדרה, נאלץ להתחיל את מסעו עם פיקאצ'ו הסורר כיוון שלא התעורר בזמן ולכן החמיץ את חלוקת הפוקימונים המסורתית. פיקאצ'ו שתחילה סירב להקשיב לאש התחיל להראות חיבה אליו לאחר שהציל את חייו מלהקת ספירו. פיקאצ'ו נאמן לבעליו לאורך כל העונות. הוא נישא בדרך כלל על גבו של אש, כיוון שהוא מסרב לשכון בפוכדור. הוא מסרב להתפתח לפוקימון בדרגה גבוהה יותר, רייצ'ו.
בסדרה "פוקימון אופקים" יש את "קפטן פיקאצ'ו" שהוא אחד מהפוקימונים של ראש החבורה "פרייד". מכיוון שהפיקאצ'ו שלו משמש כקברניט הספינה המעופפת שלו, הוא חובש כובע ימאים. כמו הפיקאצ'ו של אש, גם הוא אינו שוכן בפוכדור.
צורתו של פיקאצ'ו עברה שינויים רבים לאורך השנים מעת יצירתו בשנת 1995, אך בשנת 2002 הושלמה צורתו הסופית והוא מוצג באותו אופן מרגע זה. השינויים בצורתו כללו: שינויים בגודלו, בצורת אוזניו וזנבו, משקלו וצורת פניו.
בשנת 2014 הוחלט גם על מראה ייחודי לפיקאצ'ו ממין נקבה וסוף הזנב המחודד שונה לצורת חצי לב. במשחק פוקימון אומגה רובי ואלפא ספיר קיים תת־זן נוסף של פיקאצ'ו שנקרא "פיקאצ'ו קוספליי", שמולבש בתחפושת מיוחדת המעניקות לו התקפות מסוגים שונים.
במשחקים "פוקימון חרב ופוקימון מגן" הוחלט לתת לפיקאצ'ו צורה חדשה, הנקראת צורת ג'ייגנטאמקס. צורה זו מגדילה משמעותית את הפוקימון, משנה את המראה שלו, ומשפרת את הסטטים שלו. עם זאת הצורה אינה נמשכת במהלך כל הקרב. הצורה זמינה לרוכשי המשחק "פוקימון: בוא נלך, פיקאצ'ו!".
ב-2019 יצא סרט הלייב-אקשן האמריקאי-יפני "פוקימון: הבלש פיקאצ'ו", בו דמותו מדובבת על ידי ראיין ריינלודס.
מים פיקאצ'ו המופתע

ב-26 בספטמבר 2018, משתמשת טאמבלר בשם פופוקו צירפה תמונה של פיקאצ'ו מופתע, הלקוח מאחד מפרקי העונה הראשונה של סדרת האנימה כחלק מימם, כאשר פיקאצ'ו אמור לסמל את היותה מופתעת מדבר מה, למרות שהייתה צריכה לדעת שהדבר יקרה. משם, הפכה תמונת הפיקאצ'ו המופתע לויראלית, ואנשים רבים השתמשו בה ברחבי האינטרנט למימים ובדיחות שונות.
המים זכה לפרסום ופופולריות רבה, ובין היתר נכנס לרשימת 22 המימים הטובים ביותר לשנת 2018 של מגזין הרפרס בזאר, וזכה לתואר המים הטוב ביותר מפוקימון אי פעם באתר The Gamer.
הופעות קמע

בסרט "אוסטין פאוורס - גולדממבר" נראית בובת אדם של פיקאצ'ו בסצנת המנוסה מהפסל דמוי הגודזילה.
הערות שוליים

↑  Pika vs. Pikachu, apps.voxmedia.com
1 2  Britton, David (26 באוקטובר 2018). "Surprised Pikachu is the internet's new favorite reaction meme". Daily Dot. נבדק ב-13 בפברואר 2021. {{cite web}}:  (עזרה)
↑  "Surprised Pikachu Is Twitter's Latest Favourite Meme". NDTV. NDTV Offbeat Desk. 14 בנובמבר 2018. נבדק ב-13 בפברואר 2021. {{cite web}}:  (עזרה)
↑  Gonzales, Erica (17 בדצמבר 2018). "22 Memes That Made 2018 Less Horrible". Harper's Bazaar. נבדק ב-13 בפברואר 2021. {{cite web}}:  (עזרה)
↑  Laurel, Kyle (24 בינואר 2021). "The 10 Best Pokemon Memes Of All Time". The Gamer. נבדק ב-13 בפברואר 2021. {{cite web}}:  (עזרה)
| --- | --- |
בקרת זהויות :  NLI: 987007438362405171  LCCN: no2017001617  VIAF: 242148449939015692885   WorldCat (עם VIAF): 242148449939015692885
פיסמייקר (קומיקס)

| --- | --- |

פיסמייקר, כפי שהוא מופיע על עטיפת החוברת Suicide Squad Vol.7 #5 מיולי 2021. אמנות מאת אדוארדו פאנסיקה, חוליו פריירה ומרסלו מאיולו.
 סוג:  גיבור-על/נבל-על
 הוצאה לאור:  DC קומיקס
 הופעה ראשונה:  כריסטופר סמית': Fightin' 5 #40 (נובמבר 1966) מיטשל בלאק: The L.A.W. #3 (ספטמבר 1999)
 יוצרים:  ג'ו גיל ופאט בויאט (סמית') בוב לייטון ודיק ג'יורדנו (בלאק)
 גילום הדמות:  ג'ון סינה ("יחידת המתאבדים", "פיסמייקר")
 מידע
 שם אמיתי:  כריסטופר סמית' מיטשל בלאק
 סטטוס:  פעיל
 גזע:  אדם
 מין:  זכר
 כוחות:  ללא כוחות-על  שיא הכושר הגופני האנושי, שריון גוף בעל יכולת תעופה, שימוש בכלי נשק צבאיים מתקדמים
 חבר בקבוצה:  יחידת המתאבדים
 חבר לשעבר בקבוצה:  שחמט, לוחמי הצללים, הסוכנות (סמית') L.A.W. (בלאק)
 אזרחות:  ארצות הברית 
 דמויות קשורות
 משפחה:  וולפגנג ואליזבת' שמידט (הורים, מתים)
 
פיסמייקר (באנגלית: Peacemaker, בתרגום חופשי: "משכין השלום") הוא דמות בדיונית של גיבור-על ונבל-על שהופיעה תחילה בחוברות הקומיקס של חברת צ'ארלטון קומיקס ולאחר מכן של חברת DC קומיקס. הדמות הופיעה לראשונה בחוברת Fightin' 5 #40 מנובמבר 1966, ונוצרה על ידי הכותב ג'ו גיל והמאייר פאט בויאט.
פיסמייקר הוא אלטר אגו אותו חלקו שתי דמויות מרכזיות, כריסטופר סמית' ומיטשל בלאק. פיסמייקר, לוחם מיומן וקטלני, מתהדר בכך שהקדיש את חייו למען השלום. הוא מונע בידי גרסה קיצונית של פציפיזם, לפיה השלום מקדש את האמצעים להשגתו - ובכך, פיסמייקר מוכן להרוג בשם אהבתו לשלום. הגרסה הראשונה של כריסטופר סמית' נוצרה בתחילה כדיפלומט פציפיסט שפועל נגד דיקטטורים באמצעות כלי נשק לא קטלניים. גרסאות מאוחרות יותר של הדמות התפתחו לכדי פורעי חוק אלימים יותר, שמוכנים להקריב קורבנות למען "טובת הכלל" והשכנת השלום.
עם רכישת הזכויות לדמות בידי חברת DC קומיקס, נוסף לה סיפור מקור טרגי, שנועד להסביר את הקונפליקט בין מניעיו ובין מעשיו בפועל. בגרסה זו, כריסטופר סמית' הצעיר פיתח מחלת נפש כתוצאה מהבושה שסבל הודות לאביו, שפעל כמפקד נאצי במחנה השמדה במלחמת העולם השנייה. הוא מאמין שרוחו של אביו רודפת אותו ללא הרף, ומדמה לעצמו שרוחות האנשים שהוא הורג, או שנהרגים בסביבתו, נאספות בתוך הקסדה שלו ויכולות להציע לו עצות ופרשנויות.
בנוסף לכריסטופר סמית' פעלו ביקום DC שני "פיסמייקרים" נוספים. פיסמייקר השני הופיע בחוברת אחת בלבד, ולחם בליגת הצדק. מיטשל בלאק היה מנתח שגויס ל"פרויקט פיסמייקר" בחסות ממשלת ארצות הברית, ופעל כגיבור-על בטרם נהרג בחוברות "המשבר האינסופי". ביקום DC המחודש שלאחר אירועי "פלאשפוינט", כריסטופר סמית' חבר ביחידת המתאבדים.
דמותו של פיסמייקר היוותה השראה לדמותו של "הקומיקאי" בחוברות "Watchmen". את דמותו של כריסטופר סמית'/פיסמייקר ביקום הקולנועי של DC מגלם השחקן ג'ון סינה. הדמות הופיעה לראשונה בסרט הלייב אקשן "יחידת המתאבדים" משנת 2021, ובסדרת טלוויזיה מבית HBO Max שעלתה בינואר 2022.
בפרומו למשחק מורטל קומבט 1 שייצא בספטמבר 2023 הפיסמייקר מופיע כדמות שניתנת לרכישה, עם דמויות קומיקס נוספות.
פלסטיק (קומיקס)

| --- | --- |

פלסטיק, כפי שהופיעה על עטיפת החוברת Suicide Squad Vol.3 #7 ממאי 2008, אמנות מאת ג'ון סניידר.
 סוג:  נבל-על
 הוצאה לאור:  DC קומיקס
 הופעה ראשונה:  Firestorm Vol.2 #7 (דצמבר 1982)
 יוצרים:  ג'רי קונוויי, פאט ברודריק
 גילום הדמות:  ג'סיקה פארקר קנדי ("סמולוויל") קלי פריי ("הפלאש")
 מידע
 שם אמיתי:  בט סנס סוצ'י
 סטטוס:  פעיל
 מקצוע:  שכירת חרב
 כוחות:  יכולת להקרין כוח פיצוץ מגופה.
 חברה בקבוצה:  החברה הסודית של נבלי-העל
 חברה לשעבר בקבוצה:  יחידת המתאבדים צדק אקסטרים יחידת הפיצוץ
 אזרחות:  קנדה 
 דמויות קשורות
 משפחה:  נתניאל אדם (גרוש) פגי ורנדל איילינג (ילדים חורגים)
 אויבים:  פיירסטורם 
 
פלסטיק (באנגלית: Plastique, מלשון חומרי נפץ) היא דמות בדיונית של נבלת-על המופיעה בחוברות הקומיקס ביקום DC קומיקס. הדמות הופיעה לראשונה בחוברת Firestorm Vol. 2 #7 מדצמבר 1982 ונוצרה על ידי הכותב ג'רי קונוויי והמאייר פאט ברודריק. הדמות היא יריבתו ומושא אהבתו לעיתים של גיבור-העל קפטן אטום.
פלסטיק הוא האלטר אגו של בט סנס סוצ'י, טרוריסטית אשר הוצגה לראשונה כאשר רצתה לאלץ את ניתוקה של קוויבק מקנדה. היא ניסתה לבצע פיגוע התאבדות במערכת העיתון הבדיונית "ניו יורק הראלד אקספרס" בעזרת פצצות המחוברות לתלבושתה. פיירסטורם מצא אותה ופירק אותה מהפצצות על ידי המסת בגדיה מה שהותיר אותה עירומה ומבוישת בעוד הוא פוצץ את הפצצות בביטחה. מאוחר יותר, היא השיגה את האפשרות להקרין מתוך גופה כוח פיצוץ באמצעות הנדסה גנטית. הופעתה האחרונה בפומבי כמחבלת הייתה מעל דפי קפטן אטום, כשניסתה להשמיד את בניין הפרלמנט הקנדי באוטווה ואת פסל החירות בניו יורק סיטי וכן להתנקש בחייהם של נשיא ארצות הברית וראש ממשלת קנדה. תוכניותיה סוכלו והיא נתפסה בידי קפטן אטום.
סנס סוצ'י הייתה חברה ביחידת המתאבדים למשך משימה אחת בלבד, לפני שניסתה לבגוד בחברי הקבוצה. היא עברה תהליך בו זיכרונותיה נמחקו, ובסופו של דבר הפכה לשכירת חרב עד אשר החליטה לחזור למוטב וקיבלה חנינה נשיאותית על פשעיה. היא התאהבה בנתניאל אדם – האלטר אגו של קפטן אטום – והוזמנה להצטרף לקבוצת "צדק אקסטרים", סיעה של ליגת הצדק שהביעה חוסר שביעות רצון מיחסיה של הליגה עם האומות המאוחדות.
בתקופת המשבר האחרון, בט סנס סוצ'י חזרה לדרכיה הנפשעות, נפרדה מבעלה והצטרפה ליחידת המתאבדים מחדש. ביקום DC המחודש שלאחר אירועי פלאשפוינט, פלסטיק נראתה בחברה הסודית של נבלי-העל וניסתה להתנקש בחייה של מאדאם קסנדו.
Somebody to Love (שיר של קווין)

"Somebody to Love" (בעברית: "מישהו לאהוב") הוא שיר של להקת הרוק הבריטית קווין, שיצא בשנת 1976 ונכלל באלבומה החמישי של הלהקה, A Day at the Races. השיר נכתב והולחן על ידי סולן הלהקה פרדי מרקיורי. כאשר יצא השיר כסינגל, הוא הפך ללהיט באנגליה ודורג במקום השני במצעד הבריטי באותה השנה, ובמקום ה-13 בארצות הברית.
בדומה ללהיט העבר של הלהקה, "Bohemian Rhapsody", ייחודיות השיר היא הווקאליות וקולות הרקע, היוצרים תחושה של סגנון גוספל. בשונה משירי הלהקה באותו הסגנון, את קולות הרקע בשיר הזה ביצעו דווקא שלושה מחברי הלהקה - פרדי מרקיורי, בריאן מיי ורוג'ר טיילור. לאחר ההקלטות, הקולות נערכו והוכפלו, כך שישמע כאילו עשרות אנשים מבצעים את קולות הרקע. השיר נותר נאמן לסגנון של קווין ומכיל הרמוניות מורכבות וסולו גיטרה של בריאן מיי.
מילות השיר, במיוחד בשילוב עם השפעת הגוספל, יוצרות שיר על אמונה, ייאוש וחיפוש עצמי המבוטאות בשאלות המועלות בשיר: "Can anybody find me someboday to love",‏ "Lord what you're doing to me" ועוד.
במופע לזכרו של פרדי מרקיורי שהועלה ב-20 באפריל 1992 בוצע השיר על ידי שלושת חברי קווין הנותרים וג'ורג' מייקל, וב-1993 יצא במיני-אלבום Five Live שזינק היישר לראש מצעד המכירות הבריטי. גרסת כיסוי זאת נמצאת גם באלבום האוסף Greatest Hits III שיצא ב-1999. לשיר בוצעו גרסאות כיסוי רבות נוספות בשפות שונות. כמו כן הוא אחד השירים המרכזיים, בסרט הקסם של אלה, כשהסולנית היא אן האת'וויי, אך לצורך הסרט קולות הרקע שרים "מצא לה מישהו" - find her Somebody, במקום "מצא לי מישהו" find me Somebody.
בנוסף גרסת הכיסוי של הסדרה האמריקאית המצליחה גלי לשיר, היא אחת מגרסאות הכיסוי הידועות בסדרה.
מיקומי שיא

|   ‏‏‏  מצעדים ודירוגים (1976-77)> מדינה |   ‏‏‏  מצעדים ודירוגים (1976-77)> מצעד |   ‏‏‏  מצעדים ודירוגים (1976-77)> מיקום שיא |   ‏‏‏  מצעדים ודירוגים (1976-77)>  |
| --- | --- | --- | --- |
|  אירלנד | מצעד הסינגלים האירי | 6 |  |
|  ארגנטינה | ארגנטינה הוט 100 | 15 |  |
|  ארצות הברית | בילבורד הוט 100 | 13 |  |
|  ארצות הברית | מצעד השירים העכשוויים למבוגרים | 42 |  |
|  ארצות הברית | מצעד שירי הקאשבוקס | 9 |  |
|  גרמניה | GfK – טופ 100 | 21 |  |
|  דנמרק | היטליסטן | 19 |  |
|  דרום אפריקה | אנטרטיינמנט מוניטורינג אפריקה | 7 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 2 |  |
|  פלנדריה | אולטראטופ 50 | 2 |  |
|  קנדה | קנדה הוט 100 | 5 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 5× פלטינה | 5,000,000 |
| הממלכה המאוחדת (BPI) | 2× פלטינה | 2,000,000 |
סיכום
| בכל העולם | — | 7,000,000 |
גרסתו של טרוי סיון

בנובמבר 2018, הזמר-יוצר האוסטרלי טרוי סיון, הוציא גרסת כיסוי לשיר. בהצהרה אמר סיון "זהו כבוד גדול שהתבקשתי לבצע גרסת כיסוי ל-'Somebody to Love' של קווין. מדובר בשיר אדיר של הלהקה האגדית ביותר בכל הזמנים".
גרסתו של טרוי סיון > ביקורת

מנהל להקת קווין, ג'ים ביץ', אמר כי גרסתו של סיון "היא גם מרגשת וגם מקורית לחלוטין". לייק שץ ממגזין Consequence of Sound אמר כי "בזמן שהגרסה של מרקורי המריאה עם שירה דמוית מקהלה ומכשור דרמטי, סיון משתמש בגישה רכה ומינימליסטית יותר. כאן, הקול המרגיע שלו מלווה בקצת יותר מבס ומקלידים".
הערות שוליים

↑  Gold & Platinum, RIAA (באנגלית אמריקאית)
↑  Queen – Somebody To Love, BPI, ‏28 ביוני 2024
↑  Hear Troye Sivan cover Queen’s “Somebody To Love”, The FADER (באנגלית)
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
| --- | --- |
בקרת זהויות :  MusicBrainz release group: 54f3fe8d-3532-4b38-80c0-81e87fff81d8  MusicBrainz work: cd3796d9-146f-3489-874e-5a4e3c838dc8
ונדל סאבאג'

| --- | --- |

ונדל סאבאג', כפי שהופיע על עטיפת החוברת Action Comics #895 מינואר 2011, אמנות מאת דייוויד פינץ', מאט בנינג ופיטר סטייגרוולד.
 סוג:  נבל-על
 הוצאה לאור:  DC קומיקס
 הופעה ראשונה:  Green Lantern #10 (דצמבר 1944)
 יוצרים:  אלפרד בסטר מרטין נודל
 גילום הדמות:  קספר קראמפ 
 מידע
 שם אמיתי:  ונדר אדג' השני
 כינויים:  קין, חאפרו, יוליוס קיסר, ליקיניוס, אלכסנדר הגדול, ג'ינג'יס חאן, ולאד המשפד, ג'ק המרטש, שחור הזקן, נפוליאון בונפרטה, אדולף היטלר, בורט וילרס, ג'ון סאבאג'
 סטטוס:  פעיל
 מקצוע:  שודד ים, רופא, מנהיג כת דתית, רוצח סדרתי, מנהיג צבאי, שליט, רוצח המונים
 כוחות:  אלמותיות, יכולות פיזיות על-אנושיות.
 חבר בקבוצה:  השדים-אבירים, החברה הסודית של נבלי-העל
 חבר לשעבר בקבוצה:  דת הפשע, הרייך הרביעי, אילומינטי, חברת אי-צדק, טרטרוס, שבט הדמים (מנהיג)
 דמויות קשורות
 משפחה:  ונדר אדג' (אב, מת) יוליוס קיסר (אב מאמץ, מת) סקנדל וקאסידי סאבאג' (בנות) אנג'לו בנד וגרנדל (בנים, מת) רוי הרפר (צאצא) ליאן הרפר (צאצאית, מתה)
 אויבים:  וולי וסט, ליגת הצדק, חברת הצדק של אמריקה, Scandal Savage, אלן סקוט, Immortal Man, Resurrection Man, ג'יי גאריק 
 
ונדל סאבאג' (באנגלית: Vandal Savage) הוא דמות בדיונית של נבל-על המופיעה בחוברות הקומיקס ביקום DC קומיקס. הדמות הופיעה לראשונה בחוברת Green Lantern #10 מדצמבר 1944, והיא נוצרה על ידי הכותב אלפרד בסטר והמאייר מרטין נודל.
ונדל סאבאג' הוא בן אלמוות, אשר זעם על האנושות והדביק אותה בפשע ואלימות מאז ימי ההיסטוריה הקדומה. הוא טקטיקן גאון בעל תושייה רבה, והוכיח את עצמו כנבל-העל העיקש ביותר ביקום DC, אשר לחם במרבית גיבורי-העל במשך ההיסטוריה. הוא נולד כאיש מערות ומנהיג שבט הדמים בשליש האחרון של תקופת האבן הקדומה, ורחץ ברדיואקטיביות של מטאוריט מסתורי שהעניק לו אינטלקט גבוה מאוד וחיי נצח. לפי מחקריו של לקס לות'ר, ונדל סאבאג' הוא הקניבל הראשון שאי פעם תועד.
בהמשכיות שלפני המשבר בעולמות האינסופיים, ונדל סאבאג' היה תושב ארץ-2, אולם לפני אלפי שנים התוודע לקיומה של חברת הצדק של אמריקה ולקיומה של ארץ-1. ונדל סאבאג' הטביע את חותמו הראשון בהיסטוריה כאשר השמיד את הממלכה התת-ימית אטלנטיס בעזרת קבוצה לה קרא "אילומינטי" ועמד בראשה. הוא טען כי מלך על הציוויליזציה האנושית תחת שמות רבים כמו אלכסנדר הגדול, יוליוס קיסר, גינגיס חאן, שחור הזקן, ולאד המשפד וג'ק המרטש. כאשר החליט לעבוד מאחורי הקלעים, הוא פעל במרוצת שנות ההיסטוריה לצד אישים כאיריק האדום, ויליאם הכובש, נפוליאון בונפרטה, אוטו פון ביסמרק, ראס-אל-גול ואדולף היטלר. הוא אף הוביל את הארמדה הספרדית בניסיון לכבוש את אנגליה (מה שמרמז כי היה גם אלונסו פרס דה גוסמאן אי סוטומאיור, הדוכס השביעי ממדינה-סידוניה).
דמותו של ונדל סאבאג' מדורגת במקום ה-36 ברשימת מאה נבלי-העל הגדולים של כל הזמנים, לפי אתר IGN. את דמותו בסדרות יקום החץ מגלם השחקן קספר קרמפ.
הערות שוליים

↑  Action Comics #516, February 1981
↑  Top 100 Comic Book Villains: #36 - Vandal Savage
↑  Casper Crump Is Vandal Savage On ‘DC’s Legends Of Tomorrow’
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
מלחמת בבל–יהודה

מלחמת בבל–יהודה היא מלחמה שנערכה בין ממלכת יהודה והאימפריה הנאו בבלית ונמשכה מ-601 לפנה"ס עד ל-586 לפנה"ס. מלחמה זו סימנה את סופה של ממלכת יהודה והפסקה ממושכת של עצמאות יהודית עד למרד החשמונאים במאה השנייה לפנה"ס. אחרי שבבל כבשה את ירושלים, היא הרסה את בית המקדש הראשון והתחילה את גלות בבל. מלחמה זו מתועדת בספר מלכים ב, בפרקים כד וכה.
רקע

מצרים הייתה כוח אזורי עד קרב כרכמיש ב-606 לפנה"ס. מאוחר יותר, בבל באה וסיימה את השלטון המצרי, החלה את השלטון שלה באזור, והפכה את יהודה לווסאלית שלה.
המרד היהודי

במשך שלוש שנים שילמה יהודה מיסים לבבל, עד שהחליט יהויכין להפסיק לשלמם ובתגובה יצאה בבל למלחמה נגדו. למסע המלחמה לצד בבל הצטרפו מואב, עמון והכשדים.
המרד היהודי > המצור הראשון על ירושלים

נבוכדנצר צר על ירושלים ב-597 לפנה"ס, והצליח ללכוד את העיר ואת יהויכין, ביחד עם כל האצולה של ירושלים. הוא גם בזז את האוצרות של המקדש, כולל את כלי הזהב. נבוכדנצר הגלה את יהויכין והאצולה, יחד עם 10,000 סריסים, ואת עבדיו, ו-7,000 חיילים. תחתיו המליך נבוכדנצר את מתניה, דודו של יהויכין, כמלך יהודה. מאוחר יותר, הוא שינה את שמו לצדקיהו.
המרד היהודי > המצור השני על ירושלים והקרב ביריחו

ביולי 587 לפנה"ס, מרד צדקיהו כנגד בבל, וכרת ברית עם מצרים. נבוכדנצר שלח את נבוזראדן 'שר טבחים' לצור על ירושלים שוב, והרעיב את תושביה במשך שנה וחצי. לבסוף הצליחו החיילים הבבלים להבקיע את החומות וכבשו את העיר, אך צדקיהו, בניו וכמה מחייליו הצליחו לברוח ליריחו, ושם נתפסו על ידי הכשדים אשר הובילום לרבלה. ברבלה נרצחו בניו של צדקיהו לעיניו בידי אנשי נבוכדנאצר, ולאחר מכן עיוורו אותו. בשביעי לאב, הגיע נבוזראדן לירושלים ואז שרפו את כל העיר כולל בית המלך ובית המקדש (על פי הפרשנות המקובלת הדבר אירע בשלבים כך שבית המקדש הוצת רק בתשעה באב ורובו נשרף בי' באב. לאחר מכן הרסו נבוזראדן וחייליו את חומות ירושלים והגלו יהודים רבים לבבל. הוא מינה את גדליהו כנציב על היהודים שלא הוגלו מיהודה.
ראו גם

בית המקדש הראשון
גלות בבל
לקריאה נוספת

התנ"ך: מלכים ב פרקים כ"ד וכ"ה, ספר ירמיהו, ספר יחזקאל, וספר דברי הימים ב פרק ל"ו
הערות שוליים

1 2 3 4 5  מלכים ב פרק כ"ד
↑  דברי הימים פרק ל"ו
↑  קורות נבוכדנצר
1 2  קורות נבוכדנצר
↑  מלכים ב פרק כ"ה
יעקב דפני

| --- | --- |
אין תמונה חופשית
 לידה:  1934 (בן 91 בערך) רמת גן, פלשתינה (א"י) 
 ענף מדעי:  ביולוגיה ימית 
 עיסוק:  המנהל האקדמי של מכללת אילת
 www.dafni.com
 
יעקב (יענקלה) דפני (נולד ב-1934 בבני ברק) הוא ביולוג ימי, ומנהל האקדמי של מכללת אילת, חוקר טבע. חיבר ספרים רבים, שרובם עוסקים באזור מפרץ אילת.
ביוגרפיה

נולד בשם יעקב לורברבוים לזלמן וציפורה לורברבוים ברמת גן.
חוקר שנים רבות את האקולוגיה של ים סוף משמש כפקח וכמדריך ברשות שמורות הטבע והגנים הלאומיים באילת ובסיני ובחברה להגנת הטבע.
חלק מפעילותו הוא מעקב תמידי אחר מצבו האקולוגי של מפרץ אילת, ולכך מוביל במאבק להגנתה של שמורת האלמוגים הייחודית של אילת. דפני פרסם מאמרים אחדים בנושא אילת וספר העוסק בתנאים האקולוגיים של המפרץ – "מפרץ אילת, מים סוף ועד סופו". הספר מתאר את מפרץ אילת מהיבטים שונים, החל בטבע ועד ההיסטוריה, וכן בניתוח התמורות הסביבתיות העוברות עליו. הוא מאמין כי הדו-קיום בין השונית לפעילות האדם באילת הוא אפשרי ובר-ביצוע.
בנוסף לכך, חקר את הביולוגיה של הרכיכות הימיות של מפרץ אילת (עקבה) והראה איך זיהום בחלק הצפוני של המפרץ מגביל את מספר המינים החיים. ד"ר דפני עקב אחר הפאונה של רכיכות מפרץ אילת במשך 30 שנים, ופרסם דוחות ורשימות בנושא.
חיים אישיים

ב-1956 נשא לאשה את מזל (למשפחת כלף) שהוריה ילידי תימן משפחה חשובה שעלו לישראל מתימן, ולהם 3 ילדים, בנות בשם רמה וליאור דפני ובן ד"ר נדב דפני. ד"ר יעקב דפני הוא מתושביה הוותיקים והאהודים של העיר אילת.
ספריו

דרכים ושבילים בהרי אילת (באנגלית, הוצאת גפן, ירושלים 1995, הספר הוא מדריך טיולים, המתאר כ־30 שבילים ומסלולים באזורי אילת).
Strange is their middle name מוזר הוא שמם האמצעי - קווצי העור (ספר אינטרנטי המתאר את קווצי-העור למחלקותיהם, ואת מחקר קיפודי-הים שעשה לקראת התואר ד"ר באוניברסיטה העברית).
Gulf of Eilat, From the Red Sea to the Red Line-מפרץ אילת, מים-סוף ועד סופו (ספר המתאר את מפרץ אילת מהבטים שונים, החל בטבע החופי והימי ועד ההיסטוריה ובניתוח התמורות הסביבתיות העוברות עליו, הוצאת צ'ריקובר, 2000 תל אביב).
Eilat's Coral Reefs-שוניות האלמוגים של אילת במבט אופטימי (מדריך לשוניות האלמוגים של אילת, באנגלית ובעברית, 2008 הוצאת "יעלה" אילת תשס"ח).
Eilat's Mountains-הרי אילת (נופים, מינרלים ומאובנים 2010 הוצאת "יעלה" אילת תשע"ח).
הערות שוליים

| --- | --- |
בקרת זהויות :  NLI: 987007298822705171  VIAF: 100885446   WorldCat (עם VIAF): 100885446 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
I Ain't Worried

"I Ain't Worried" (בעברית: אני לא מודאג) הוא שיר של להקת הפופ רוק האמריקאית ואן ריפאבליק, שיצא לאור ב-13 במאי 2022, באמצעות מוזלי מיוזיק גרופ ואינטרסקופ רקורדס. זה הסינגל השני והאחרון מתוך פסקול הסרט "אהבה בשחקים: מאווריק" מ-2022.
בנוסף השיר נכלל באלבומם Artificial Paradise שיצא בשנת 2024
רקע וכתיבה

השיר נכתב והופק על ידי ראיין טדר, ברנט קטצל וטיילר ספריי. בהפקה השתתפו גם סיימון אוסקרופט וג'ון נתניאל. השיר מכיל גם אלמנטים מלהיטם של פטיר ביורן וג'ון משנת 2006, "Young Folks", וכולל קולות רקע של בנו של טדר, קופלנד. ואן ריפבליק הייתה הלהקה היחידה שהציגה שיר מקורי לסרט. מבחינה מוזיקלית, "I Ain't Worried" הוא שיר פופ רוק ופופ שמשי.
וידאו קליפ

הווידאו קליפ הנלווה בוים על ידי אייזק רנץ, הידוע בעיקר בבימוי הווידאו קליפים הנלווים לשירים "She's Kinda Hot" של 5 שניות של קיץ ו-"Hey Hey Hey" של קייטי פרי. הווידאו קליפ פורסם ב-13 במאי 2022 לצד הסינגל, והוצג בבתי קולנוע גדולים שונים ברחבי ארצות הברית.
הצלחה מסחרית

השיר נכנס למקום השלישי במצעד הסינגלים הבריטי ב-3 ביוני ובמצעד הסינגלים האירי ב-10 ביוני. הוא הפך ללהיט הגדול ביותר של הלהקה בבריטניה מאז "Love Runs Out" משנת 2014. במצעד הבילבורד הוט 100, השיר נכנס למקום ה-76, והגיע בשיאו למקום השישי. הוא הפך ללהיט הרביעי שלהם בעשירייה הפותחת. גם בקנדה הוט 100 הגיע השיר בשיאו למקום השלישי.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 5 |  |
|  עולמי | בילבורד גלובל ללא ארצות הברית | 6 |  |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 2 |  |
|  איסלנד | הפלייליסט | 1 |  |
|  איטליה | מצעד הסינגלים האיטלקי | 49 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 6 |  |
|  ארצות הברית | מצעד השירים העכשוויים למבוגרים | 14 |  |
|  ארצות הברית | מצעד הדאנס/מיקס שואו איירפליי | 18 |  |
|  ארצות הברית | מצעד 40 שירי המיינסטרים | 7 |  |
|  בולגריה | BAMP | 2 |  |
|  גרמניה | GfK – טופ 100 | 19 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 2 |  |
|  טאיוואן | ג'י-מיוזיק | 6 |  |
|  יוון | IFPI Greece | 10 |  |
|  ישראל | מדיה פורסט ישראל | 10 |  |
|  ישראל | היטליסט | 93 |  |
|  ליטא | AGATA | 5 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 3 |  |
|  סלובקיה | ČNS IFPI | 6 |  |
|  ספרד | PROMUSICAE | 99 |  |
|  פורטוגל | מצעד הסינגלים הפורטוגזי | 15 |  |
|  פלנדריה | אולטראטופ 50 | 3 |  |
|  צ'כיה | ČNS IFPI | 2 |  |
|  צרפת | SNEP | 7 |  |
|  קוריאה הדרומית | סירקל צ'ארט | 8 |  |
|  קנדה | קנדה הוט 100 | 3 |  |
|  קרואטיה | טופ ליסטה | 22 |  |
|  שוודיה | סוורייטופליסטן | 25 |  |
|  שווייץ | המצעד השווייצרי | 6 |  |
|   ‏‏‏  מצעדים חודשיים (2022)> מדינה |   ‏‏‏  מצעדים חודשיים (2022)> מצעד |   ‏‏‏  מצעדים חודשיים (2022)> מיקום שיא |   ‏‏‏  מצעדים חודשיים (2022)>  |
| --- | --- | --- | --- |
|  קוריאה הדרומית | סירקל צ'ארט | 63 |  |
|  רוסיה | טופ-היט | 11 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 14 |  |
|  עולמי | בילבורד גלובל ללא ארצות הברית | 18 |  |
|  ארצות הברית | מצעד השירים הדיגיטליים | 33 |  |
|  ארצות הברית | מצעד השירים העכשוויים למבוגרים | 39 |  |
|  ארצות הברית | מצעד 40 השירים למבוגרים | 41 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 62 |  |
|  עולמי | בילבורד גלובל ללא ארצות הברית | 54 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |